Hotărârea Tribunalului (Camera a noua) din 15 noiembrie 2018 – Banco Santander/Comisia

(Cauza T‑227/10)

„Ajutoare de stat – Dispoziții privind impozitul pe cifra de afaceri care permite întreprinderilor cu domiciliul fiscal în Spania să amortizeze fondul comercial financiar rezultat din preluarea de titluri de participare în societăți cu domiciliul fiscal în străinătate – Decizie prin care ajutorul este declarat incompatibil cu piața internă și se dispune recuperarea sa – Noțiunea de ajutor de stat – Selectivitate – Sistem de referință – Derogare – Diferență de tratament – Justificarea diferenței de tratament – Întreprinderi beneficiare ale măsurii – Încredere legitimă”

1. Procedură jurisdicțională – Examinarea fondului înainte de examinarea admisibilității – Admisibilitate (a se vedea punctele 23 și 24)

2. Ajutoare acordate de state – Noțiune – Caracterul selectiv al măsurii – Măsură care conferă un avantaj fiscal – Cadru de referință pentru stabilirea existenței unui avantaj – Delimitare materială – Criterii – Existența unei legături între obiectul măsurii în cauză și cel al cadrului de referință – Caracter comparabil al situațiilor care intră în sfera măsurii în cauză și al celor care fac parte din cadrul de referință [art. 107 alin. (1) TFUE] (a se vedea punctele 50-52, 82, 85 și 89-93)

3. Ajutoare acordate de state – Noțiune – Caracterul selectiv al măsurii – Măsură care conferă un avantaj fiscal – Măsură cu caracter general aplicabilă fără diferențiere tuturor operatorilor economici – Măsură neaplicabilă în cazul operațiunilor comparabile cu cele care condiționează aplicarea sa – Măsură care poate fi calificată drept selectivă [art. 107 alin. (1) TFUE] (a se vedea punctul 69)

4. Ajutoare acordate de state – Noțiune – Caracterul selectiv al măsurii – Măsură care conferă un avantaj fiscal – Cadru de referință pentru stabilirea existenței unui avantaj – Delimitare materială – Măsură care constituie propriul său cadru de referință – Condiții – Regim fiscal clar delimitat, care urmărește obiective specifice – Inexistență – Caracter sistematic și general al măsurii [art. 107 alin. (1) TFUE] (a se vedea punctele 114-119)

5. Ajutoare acordate de state – Noțiune – Caracterul selectiv al măsurii – Derogare de la sistemul fiscal general – Diferențiere între întreprinderi care se află într-o situație de fapt și de drept comparabilă – Criterii de apreciere – Comparație din perspectiva obiectivului urmărit de regimul fiscal comun în ansamblu [art. 107 alin. (1) TFUE] (a se vedea punctele 130-136)

6. Ajutoare acordate de state – Noțiune – Caracterul selectiv al măsurii – Derogare de la sistemul fiscal general – Justificare întemeiată pe natura și pe structura sistemului – Criterii de apreciere – Măsură prin care se urmărește realizarea unui obiectiv care face parte dintre mecanismele inerente sistemului fiscal general – Caracter adecvat – Întinderea sarcinii probei [art. 107 alin. (1) TFUE; Regulamentul nr. 659/1999 al Consiliului] (a se vedea punctele 153-159, 163, 177, 185, 186, 193 și 198)

7. Acțiune în anulare – Obiect – Anulare în parte – Condiție – Posibilitate de a disocia dispozițiile contestate – Criteriu obiectiv – Condiție neîndeplinită – Inadmisibilitate (art. 263 TFUE) (a se vedea punctul 208)

8. Ajutoare acordate de state – Noțiune – Apreciere din perspectiva articolului 107 alineatul (1) TFUE – Luarea în considerare a unei practici anterioare – Excludere [art. 107 alin. (1) TFUE] (a se vedea punctele 211 și 236)

9. Ajutoare acordate de state – Examinare de către Comisie – Determinarea beneficiarului ajutorului – Beneficiere efectivă – Apreciere [art. 107 alin. (1) TFUE] (a se vedea punctele 225-234)

10. Ajutoare acordate de state – Noțiune – Apreciere în raport cu situația obiectivă, independent de comportamentul instituțiilor – Luare în considerare a comportamentului menționat cu ocazia examinării obligației de recuperare a ajutorului incompatibil – Protecția încrederii legitime [art. 107 alin. (1) TFUE; Regulamentul nr. 659/1999 al Consiliului, art. 14] (a se vedea punctele 245-259)

11. Ajutoare acordate de state – Recuperarea unui ajutor ilegal – Ajutor acordat cu încălcarea normelor de procedură de la articolul 108 TFUE – Încredere legitimă eventuală a beneficiarilor – Inexistență, cu excepția unor împrejurări excepționale – Încredere legitimă născută din garanții specifice, necondiționate și concordante oferite de Comisie – Publicarea deciziei de inițiere a procedurii oficiale de examinare prin care se pune capăt acestei încrederi legitime [art. 107 alin. (1) TFUE și art. 108 alin. (3) TFUE] (a se vedea punctele 261-284)

Obiectul

Cerere întemeiată pe articolul 263 TFUE și prin care se urmărește anularea articolului 1 alineatul (1) din Decizia 2011/5/CE a Comisiei din 28 octombrie 2009 privind amortizarea fiscală a Fondului comercial financiar în cazul achiziționării unor titluri de participare străine C 45/07 (ex NN 51/07, ex CP 9/07) pusă în aplicare de Spania (JO 2011, L 7, p. 48), și, cu titlu subsidiar, a articolului 4 din această decizie

Dispozitivul

1) Respinge acțiunea.